Document ID: /roh_data/filtered/fineweb-2-filterrobots_roh.jsonl.gz/5776

Las curlistas svizras termineschan la prerunda dal campiunadi europeic a Helsingborg en la Svezia sin plaz 1. L'equipa dal CC Aarau cun la skip Silvana Tirinzoni ha gudagnà l'ultim gieu da la prerunda cunter la Lettonia cun 9:3.
En il mezfinal da damaun suentermezdi fruntan las Svizras sin la Scozia ch'èn vegnidas sin plaz 4 en la Round Robin. Il segund mezfinal dattan la Russia cunter las defensuras dal titel, la Svezia.
Er curlists svizzers en il mezfinal
Suenter las curlistas svizras èn er ils umens svizzers sa qualifitgads per ils mezfinals dal campiunadi europeic a Helsingborg. Els han gudagnà cunter l'Italia cun 7:5 e termineschan la Round Robin sin plaz 2 suenter la Svezia. En il mezfinal fruntan ils Svizzers la gievgia saira sin il Danemarc – ch'els avevan battì en la Round Robin cun 11:5.
RR novitads 18:00